ArabovMK/tajik-wikipedia-corpus huggingface dataset:
Вокуниш

Вокуниш (аксуламал, акси амал) — амале, ки дар ҷавоби коре карда шавад. Дар журналистика матолибест, ки бо усули таҳлил бо такя ба факту далел, барои нишон додани ҳақиқати ҳол, ки дар он воқеа таҳриф ва факту далелҳои мавзӯе нодуруст истифода шудааст, ба таври мухтасар навишта мешавад. Вокуниш муодили мафҳумҳои ҷавобия ва раддия аст, ки дар матбуоти пеш аз замони истиқлол зери рубрикаҳои "Акси садои хонандагон", "Ба редаксия ҷавоб омад" навишта мешуд. Пас аз фармони Президенти Ҷумҳурии Тоҷикистон "Дар бораи вокуниши шахсони мансабдор ба маводди танқидӣ ва таҳлилии воситаҳои ахбори омма" (622, 7 феврали 2009) вокуниш мақоми расмӣ пайдо кард, ки моҳияти таъмини фазои солими иртиботӣ байни соҳибмансабон ва ВАО-ро дорад ва дар ташаккули вокуниш ҳамчун матни публитсистӣ замина гузошт. Тибқи фармони мазкур роҳбарони ВАО уҳдадор шудаанд, ки таъмини воқеият ва таъсирбахшии маводди танқидӣ ва таҳлилиро вазифаи асосии фаъолияти хеш шуморанд; дар барномаҳои радио ва телевизион, саҳифаҳои рӯзнома ва маҷаллаҳо инъикоси саривақтии натиҷаҳои Вокунишро ба маводди танқидӣ ва таҳлилӣ таъмин намоянд; Роҳбарони вазорату идораҳо, ташкилоту муассисаҳо, мақомоти иҷроияи маҳаллии ҳокимияти давлатӣ вазифадоранд, ки ҷиҳати вокуниш ба мулоҳизаҳои танқидӣ ва пешниҳодҳое, ки дар ВАО иброз мегарданд, дар муҳлатҳои тибқи қонунгузории ҷумҳурӣ муқарраргардида тадбирҳои бетаъхири мушаххас андешида, аз натиҷаи баррасии онҳо ба Дастгоҳи иҷроияи Президенти Ҷумҳурии Тоҷикистон ва воситаҳои ахбори оммаи дахлдор иттилоъ диҳанд. Аз имконоти ВАО барои сари вақт хабардор намудани аҳолӣ аз ҷараёни иҷрои масъалаҳои дорои аҳаммияти ҷамъиятӣ истифода мешавад. Вокуниш аз ҷиҳати мақому мансубият расмӣ ва ихтиёрӣ ва аз рӯйи мавқеъгирӣ ба масъала тасдиқӣ ва инкорӣ мешавад. Вокунишҳои расмӣ аз тарафи шахсони мансабдоре навишта мешаванд, ки камбудҳои нишондодашуда ва ҳалли масъала ба онҳо дахл доранд. Вокунишҳои ихтиёриро шахсоне менависанд, ки ба ВАО муносибати интиқодӣ доранд, ба мазмуни нигоштаҳо бетараф нестанд. Аломати асосии вокуниши тасдиқӣ қоил шудан ба камбудҳои ошкоршуда ва ваъдаи ислоҳи онҳост. Дар Вокуниши инкорӣ муаллиф нодуруст будани маълумот, факту рақамҳоро собит намуда, ҳақиқати ҳолро исбот мекунад ва нишон медиҳад. Баъзан нашрияҳо акси сарчашмаи вокунишро ҳамчун факт дар саҳифа ҷой медиҳанд.
Вола ва Султон

"Вола ва Султон" — маснавии ишқиест ба забони форсӣ аз Фақири Деҳлавӣ дар саргузашти шоир ва тазкиранигор Алиқулихон Волаи Доғистонӣ ва ишқи вай ба духтари амакаш Хадиҷасултон. Чунонки дар достон омадааст, ахтаршиносон дар тақдири Вола ишқу ошиқиро пешгӯӣ карда буданд. Ӯ аввал ба духтари амакаш ошиқ ва сипас номзад шуда буд, вале ба сабаби баъзе ноамниҳо дар рӯзгор Вола ба висоли дӯстдоштааш нарасид. Модари духтар ӯро ба яке аз саркардаҳои афғон, ки муддате Исфаҳонро забт карда буданд, ба занӣ дод. Вола дар либоси дарвешӣ ба назди хонаи Хадиҷасултон мерафт ва онҳо мулоқот мекарданд. Аз ғаму андӯҳи фироқу ҳиҷрон Вола тарки ватан кард ва 14 сол сокини Ҳиндустон гардид. Дар ин муддат ҳам Вола ба Хадиҷа нома менавишт ва ҷавоб мегирифт. Дар Ҳиндустон Вола қиссаи ишқи нокомашро ба шоир Фақири Деҳлавӣ, ки ҳамзамон надими ӯ буд, ҳикоят кард ва ин шоир соли 1747 достоне дар 3230 байт дар вазни "Лайлию Маҷнун"-и Низомии Ганҷавӣ иншо намуд. Дар достон ҳам воқеияти таърихӣ — зиндагии Вола ва ҳам хаёлоти бадеии шоир ба ҳам махлут шудаанд. Баъзе лаҳзаҳои ин асар лаҳзаҳоеро аз "Лайлию Маҷнун"-и Низомӣ ба ёд меоваранд. Абёти зерин аз ин маснавиянд: Ай он ки зи чарх кин надидӣ, Гаҳ дар ҳама умр ин надидӣ. Бишнав сухане зи ҳоли Вола В-аз қиссаи пурмалоли Вола. Дар видои Вола бо Хадиҷа чунин гуфтааст: Аз кӯйи ту, ай нигор, рафтам, Аммо ба дили фигор рафтам. Он булбули бедилам, ки аз боғ Дар ҷӯши гулу баҳор рафтам. Маснавӣ соли 1903 дар Лондон ва соли 1976 дар Теҳрон ба табъ расидааст.
Эшонхоҷаи Вола

Эшонхоҷаи Вола — шоир и тоҷик. Зиндагинома Аз содоти Самарқанд. Дар Янгиқӯрғони Самарқанд зиндагӣ ва эҷод менамуд. Аз маълумоти Қорӣ Раҳматуллоҳи Возеҳ дар "Туҳфату-л-аҳбоб фӣ тазкирати-л-асҳоб" бармеояд, ки донандаи Қуръон будааст. Возеҳ инчунин ӯро хушсуҳбату некумуҳовара, дар боби ёфтани моддаи таърих ва шикофтани муаммо салиқаманд тавсиф кардааст. Ба форсӣ ва туркӣ содаву ба фаҳми омма наздик шеър мегуфтааст. Намунаҳои ашъораш дар тазкираву баёзҳои садаи сабт гардидаанд. Абёти зерин намунае аз офаридаҳои Вола мебошанд: Ба пешат гул зи лофи нозукӣ шармандагӣ дорад, Зи қаддат сарви бустон иддиои бандагӣ дорад. Бунафша дид то рӯзе хатти сунбулфишонатро, Ҳанӯз аз бори хиҷлат сар ба зер афкандагӣ дорад. Лутфи чарх аз аҳли дониш бо сафиҳ афзунтар аст, Тифлро модар зи фарзандони бузрук беҳтар аст. Илму донишро набошад қадр андар рӯзгор, Рутбааш бартар бувад он кас, ки ҷоҳаш бартар аст.
Вола, Абдулҳақ

Абдулҳақ Вола — шоир, муҳаққиқ ва ходими ҷамъиятии Афғонистон. Зиндагинома Баъди хатми Донишгоҳи Кобул дар матбуот ва радиои Кобул ба кор даромад ва чун намояндаи ВАО-и Афғонистон дар Лондон ва Вашингтон кор кардааст. Вола ба забони дарӣ эҷод мекард. Мавзӯи ашъори ӯ аз ситоиши муборизаи мардуми Афғонистон бар зидди ишғолгарони англис, истиқлоли ватан, тараннуми табақаи заҳматкаши ҷомеа, баробарҳуқуқиву озодии занон, ишқу муҳаббати поки инсонӣ ва ғ. иборат аст. Вола ҳамчун муҳаққиқи таъриху адабиёти Афғонистон ва публитсист машҳур аст. Силсиламақолаҳои илмиву публитсистии ӯ дар саҳифаҳои нашрияҳои "Ислоҳ", "Анис", "Ориёно", "Жвандун" иштирок ва суханронӣ намуд. Намунаҳои ашъори Вола дар саҳифаҳои маҷаллаи "Садои Шарқ" ва маҷмӯаҳои "Занҷири гусаста", "Мушоира" ва "Баҳори Кобул" ба табъ расидаанд. Намунаи ашъор Намунае аз ашъори Вола: Бо соғаре, ки аз кафи ӯ нӯш мекунам, Ғамҳои чандсола фаромӯш мекунам. Азбаски рафтаам ба ҳавои висоли ӯ, Хамёзаро хаёли бару дӯш мекунам. Бо ӯ шабе нишастани ҳушёр мушкил аст, Аз ҳуш меравам, чу даме ҳуш мекунам. Ҳар бодро, ки бигзарад аз кӯи ӯ саҳар, Бо орзуи васл дар оғӯш мекунам. Ин доғи ишқи лоларухон, Вола, дар дилат Мондаст рӯзгор, ки гулпӯш мекунам.
Воксино (ноҳияи Сокол, Вологда)

Воксино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сокол, ки дар вилояти Вологда қарор дорад, дохил мешавад.
Кит

Кит – катори ширхурҳои оби мебошад. Дарозиашон аз 1 то 33м мешаванд. Танаш дукмонанд ва бо думи дупарраи уфуки ба анчом мерасад. Муйи тана гадудҳои равгани арак ба табдил ёфтааст.
Волаи Аҷамӣ

Волаи Аҷамӣ, Сайидмуҳаммад фарзанди Муҳаммадбоқири Аҷамии Мусавӣ — нависанда ва шоир и форсизабони Ҳиндустон. Зиндагинома Аз Хуросон ба Ҳиндустон кӯчида, дар Ҳайдаробод ба хидмати ҳукмрони он дохил шуд. Осори манзуму мансури боқимонда аз ӯ бад-ин қароранд: "Дастури назм" (таълифаш 1727) — дар усули шоирӣ ва илми арӯз. Аз муқаддима, се боб ва хотима иборат аст. Дар ин рисола ба авзони гуногуни арӯз шеърҳо аз шуарои форсигӯй ва худи В. А. оварда шудаанд. Нусхаҳояш дар Китобхонаи Осорхонаи Британия, Китобхонаи Осафияи Дакан, Анҷумани осиёии Бангола маҳфузанд; Маснавии ирфонии "Наҷму-л-ҳудо"-и ӯ (таълифаш 1736) дар асоси оёти қуръонӣ ва аҳодиси набавӣ эҷод шудааст (як нусхааш дар Анҷумани осиёии Бангола зери 158 маҳфуз аст); "Қонунчаи иншо" — оид ба номанигорӣ, намунаҳои номаҳову арзадоштҳо оварда шудаанд, дар Китобхонаи Осафия ва Осорхонаи миллии Покистон дар Карочӣ маҳфуз аст; "Рисолаи кабӯтарбозӣ", "Кашфу-р-румуз", "Мирзонома" — достони ишқи Мирзо Шерафкани Гуҷаротӣ (шахси таърихӣ, ҳамзамони муаллиф). Се асари охирин низ дар китобхонаҳои номбаршудаи Ҳиндустон мавҷуданд. Дар Анҷумани осиёии Бангола асаре бо номи "Девони Вола" нигаҳдорӣ мешавад, ки онро низ ба Волаи Аҷамӣ мансуб медонанд.
Волаи Дарвозӣ

Волаи Дарвозӣ, Ҳомидхоҷа фарзанди Хоҷа Раҳматуллоҳ (1795, деҳаи Хури Тавилдара — 1868, ҳамон ҷо) — шоир и тоҷик. Зиндагинома Илмҳои ибтидоиро аз падараш, ки шахси таҳсилдида буд, гирифта, дар мадрасаи зодгоҳаш таҳсилро идома додааст. Барои такмили дониш аз Дарвоз ба Ҳиндустон рафта, баъди бозгашт дар Дарвоз зиндагӣ кардааст ва ба таълиму тарбияи ҳамдиёронаш дар деҳаи Хур машғул шудааст. Вола дар байни мардуми Дарвоз обрӯву эътибор пайдо мекунад. Бо шоирону олимони Дарвоз (мас., бо Нодири Дарвозӣ) равобити хуби дӯстона доштааст. Аз бозмондагони Волаи Дарвозӣ писараш Саидалихоҷа Маҳҷури Дарвозӣ ва наберааш Суфӣ Муллокарим бо тахаллуси Акрами Дарвозӣ шоирони соҳибдевон гузаштаанд. Девони ашъори Волаи Дарвозӣ, мутаассифона, то ба имрӯз дастраси муҳаққиқон нагардидааст. Аммо намунаҳо аз эҷодиёташ ба таври пароканда дар баёзу ҷунгҳо мавҷуд аст. Дар татаббуъ ба ашъори Ҳофизи Шерозӣ ғазал мегуфтааст. Намунаи осор Намунае аз мухаммаси Вола бар ғазали Ҳофиз: Маро рӯзе, ки ай гардун, аз он маҳ дур афгандӣ, Ба олам з-он сабаб ҳаргиз надидам рӯйи хурсандӣ, Шабе ногаҳ дар он ҳолат ба уммеди барумандӣ "Саҳар бо бод мегуфтам ҳадиси орзумандӣ Хитоб омад, ки восил шав ба алтофи худовандӣ". Намедонам чӣ кайфият бувад дар ишқи афсунсоз, Набошад дар раҳаш аз якдигар шоҳу гадо мумтоз, Касе огаҳ нашуд аз кори ӯ, сеҳрест ё эъҷоз? "Қаламро он забон набвад, ки сирри ишқ гӯяд боз, Варои ҳадди тақрир аст шарҳи орзумандӣ".
Волаҳии Ҳиравӣ

Волаҳии Ҳиравӣ — шоир и тоҷик (асри 15). Зиндагинома Дар Ҳирот зиндагӣ ва эҷод кардааст. Тибқи маълумоти тазкираҳои "Риёзу-ш-шуаро"-и Волаи Доғистонӣ ва "Маҷолису-н-нафоис"-и Алишери Навоӣ, аз шоирони давраи Султон Ҳусайни Бойқаро будааст. Намунаҳое аз ашъори Волаҳии Ҳиравӣ: Беқимат аст пеши лаби лаъли ёр лаъл, Бодо фидои лаъли лабаш сад ҳазор лаъл! Он чашмаи ҳаёт, ки ёбанд ҷон аз ӯ, Ҷуз оби ҳасратам набувад дар даҳон аз ӯ.
Волаҳии Қумӣ

Мир Муҳаммадюсуф Волаҳии Қумӣ — шоир, таснифсоз ва мусиқидони форс-тоҷик. Зиндагинома Дар зодгоҳаш — Қуми Эрон таҳсил карда, касби камол намудааст. Сафаре ба Ҳинд доштааст. Шоири тавоно, мусиқидону шеършинос будааст. Дар девонаш (иборат аз 6 ҳазор байт) қасоид, ғазалиёт, рубоиёт ва дигар анвои шеъри сурудааш фароҳам омадаанд. Аз обрӯву эътибори Волаҳии Қумӣ он далел низ гувоҳ аст, ки аксари тазкиранависон — Озар, Соммирзои Сафавӣ, Ҳусайни Сабо, муаллифони "Шамъи анҷуман", "Хулосату-л-ашъор ва зубдату-л-афкор", умуман зиёда аз 25 тазкиранавис дар борааш маълумот дода, намунаҳои ашъорашро сабт кардаанд. Мас., дар "Хулосату-л-ашъор" беш аз 200 байти ӯ оварда шудааст. Байти зерин аз ӯст: Хаёли қатл, ки имрӯз дар дилат мегашт, Ки мегузаштиву аз ғамзаи ту хун мерехт.
Волаи Ҳиравӣ

Мулло Муҳаммаддарвеш Волаи Ҳиравӣ — шоир 1 ва хаттоти форсизабони Ҳиндустон. Зиндагинома Зодгоҳаш Ҳирот. Мувофиқи маълумоти муаллифи тазкираи "Рӯзи равшан", Волаи Ҳиравӣ дар назди Мулло Фасеҳии Ансорӣ машқи шеър менамуд. Дар аҳди ҳукмронии султон Шоҳҷаҳон ба Ҳиндустон рафтааст. Ӯ умри худро дар ш. Бангола гузаронидааст. Мирзо Абдулқодири Бедил дар ин диёр бо ӯ ҳамсуҳбат шудааст. Бедил дар "Чаҳор унсур" аз ӯ ёд мекунад. Дар назди ҳокими Бангола — Қосимхон Ҷувайнӣ соҳиби обрӯю эътибори зиёд гардид. Сархуш дар тазкирааш "Калимоту-ш-шуаро" аз Волаи Ҳиравӣ шоири соҳибмаънӣ, ки "як байти ӯ баробари лак сад ҳазор байт аст", ёд кардааст. Соҳибдевон аст. Намунае аз ашъори Волаи Ҳиравӣ: Раҳу расми ишқбозӣ зи ту гашт тозаву нав, На барӣ ба сӯйи хешам, на маро ба ман гузорӣ. Ҳар мӯйи ман аз ранҷи сафар пойифигор аст, Чун риштаи тасбеҳ танам обилазор аст. Бе туам нест ҳаёте, ки тавон гуфтан аз он, Ин қадар ҳаст, ки гоҳе нафасе меояд.
Портал:Рӯйдодҳои кунунӣ

декабри соли 202.
Волаи Доғистонӣ

Алиқулихони Баҳодур Волаи Доғистонӣ — шоир ва тазкиранигори форсизабони Ҳиндустон. Зиндагинома Шаҷараи авлодияш ба Аббос — амаки пайғамбари ислом Муҳаммад (с) мерасидааст. Сабаби "Доғистонӣ" нисба гирифтанаш дар он аст, ки яке аз ашхоси авлоди ӯ дар замони ҳуҷуми муғулҳо ба Доғистон ҳиҷрат кард ва дар ҳамон ҷо муқимӣ шуд. Эрон бо Қафқоз, аз ҷумла Доғистон, робитаҳо дошт. Аз гузаштагони ба Доғистон кӯчидаи Волаи Доғистонӣ падараш — Муҳаммадалихон ба Исфаҳони Эрон меояд ва бо зани эронӣ издивоҷ мекунад. Аз ин издивоҷ Волаи Доғистонӣ ба дунё омад. Волаи Доғистонӣ дар хурдӣ аз падар маҳрум шуд. Дар синни 5-солагӣ ба мактаб рафт. Бо духтари амакаш Хадиҷасултон якҷо мехонд. Бо ҳам унс гирифтанд ва сипас номзад шуданд. Вале ин ду ҷавон ба висол расида натавонистанд, чунки саркардаи сипоҳи афғон — Каримдодхон, ки он замон Исфаҳонро забт карда буд, ба Хадиҷа талабгор шуд ва ба зӯр ӯро ба никоҳи худ даровард. Қиссаи ишқи Волаи Доғистонӣ ва Хадиҷасултонро шоир, дӯсту ҳамнишин, надими Волаи Доғистонӣ Фақири Деҳлавӣ бо номи "Вола ва Султон" ба назм даровардааст. Волаи Доғистонӣ фироқу ҳиҷрони Хадиҷаро таҳаммул накарда, роҳи Ҳиндустонро пеш гирифт. Дар ин ҷо ӯ дар дарбори Темуриёни Ҳинд — Муҳаммадшоҳ (ҳукмронӣ 1719-48) ва Аҳмадшоҳ (ҳукмронӣ 1748-54) хидмат карда, ба мансабҳои "чаҳорҳазорӣ", "шашҳазорӣ", унвони "хон", "Баҳодур Зафарҷанг" расид. Дар Ҳинд Волаи Доғистонӣ ҳамнишину ҳамсуҳбати шоирон, адибон, орифон, аз ҷумла Офарини Лоҳурӣ, Абдулҳакими Ҳоким, Озоди Балгиромӣ, Шайх Ҳазини Лоҳиҷӣ ва дигарон буд. Аз Волаи Доғистонӣ девони ашъор шомили 6 ҳазор байт қасоиду ғазалиёт, рубоиёту қитъаҳо (як нусхаи дастнависаш маҳфуз дар Осорхонаи миллии Покистон Карочӣ, шумораи 4) ва тазкираи бузургҳаҷми умумии "Риёзу-ш-шуаро" боқӣ мондааст. Мураттиби девонаш Фақири Деҳлавӣ буд. Волаи Доғистонӣ шоире будааст салисгуфтор ва балоғатшиор. То нафаси охирин шеър мегуфт. Рубоии зерин аз охирин сурудаҳои ӯст: Гар ҷон равадам зи тан, нахоҳам мурдан, Дар хок шавад бадан, нахоҳам мурдан. Гӯянд, – Алиқулӣ бимурд, – ин ғалат аст, Авҳоми ту мурд, ман нахоҳам мурдан. Абёти зерин низ намуна аз шеъри Волаи Доғистонӣ мебошанд: Вола, зи фироқи рӯи ҷонон мурдам, Дар Ҳинд ғарибу зору ҳайрон мурдам. Нагзошт асар зи ҳастиям меҳри рухаш, Мурдам зи ғами Хадиҷасултон, мурдам. Осор Эзоҳ Адабиёт.
Тӯби бадминтон

Тӯби бадминтон ё тӯби пардор — тӯби мавриди истифода дар варзиши бадминтон аст, ки маъмулан сари он аз ҷинси чӯбпунба аст ва аз 16 пари ғоз ё мурғобӣ, ё нейлон (пластик) сохта шудааст. Наҳваи қароргирии парҳо ба гунае аст, ки онро бисёр аэродинамика мекунад. Ҷолиб таваҷҷуҳ аст, ки беҳтарин тӯбҳои бадминтон аз парҳои қаноти чап ғоз сохта мешаванд. Тӯли парҳо бояд байни 62 то 70 милиметр ва вазни тӯб бояд байни 4,74 ва 5,50 гарм бошад. Сари тӯп аз чӯбпунба бо лояе чармӣ аст, ки бояд вазни ин қисмат аз вазни парҳо бештар бошад. Суръати тӯбҳои плостикӣ бештар аст.
Волаҳия

Волаҳия — гурӯҳи диние, ки худро дар маърифати Худованд волаву ҳайратзада ва саргардон арзёбӣ карда, муътақид буданд, ки ҳеч кас ҳаққи маърифати Ӯро надорад ва Ӯро шинохта наметавонад. Агар кас бидонад, ки аз шинохти Ӯ оҷиз аст, пас ҳамин эътиқод худ маърифат аст.
Волаҳӣ

Волаҳӣ — шоир и тоҷик. Зиндагинома Давраҳои кӯдакӣ ва таҳсили ибтидоияш дар зодгоҳаш Балх гузаштааст. Аз шоирони маъруфи замонаш буда, аз илми шеър вуқуфи комил ва дар байни аҳли адаб, алалхусус, шоирони замон обрӯю эътибори зиёд доштааст. Шеър ба анвои гуногун ба забони форсӣ навишта, хусусан ғазал ва рубоиро неку мегуфтааст. Соҳибдевон аст. Абёти зерин аз ӯянд: Гирифторе чу ман дар кунҷи меҳнат мубтало авло, Ба кӯйи ошиқӣ афтода поҳои ҳино авло. Ба дарди бедавои ишқ хурсандам, ки медонам, Давои дардманди ишқ дарди бедаво авло. Саре, к-аз ишқи хубе нест дар вай шӯру ғавғое, Ба онам ман, ки он сарҳо беҳ аз танҳо ҷудо авло. Ба тарфи кӯйи хубон хоҳам аз сар по кунам ҳар ду, Ки дар кӯйи парирӯён ба сар рафтан зи по авло.
Волаи Исфаҳонӣ

Волаи Исфаҳонӣ (— 1814) — шоир ва хушнависи форс-тоҷик. Зиндагинома Номи аслиаш Муҳаммадкозим. Бо мақсади зиёрату тиҷорат ба кишвари Ироқ сафар кард. Ӯ сарфу наҳв, арӯз, қофия, ҳикмату ирфон ва илми тасаввуфро хуб медонист. Дар анвои гуногуни адабӣ ғазалу қасида, қитъа, маснавию дубайтӣ ва рубоӣ бо забонҳои форсӣ ва арабӣ шеър сурудааст, вале ба эҷоди ғазалу рубоӣ бештар майл дошт. Нусхаҳои девони Волаи Исфаҳонӣ то ба имрӯз боқӣ мондаанд. Нусхае, ки аз ҷониби Ризо Абдулҳай бо муқаддима ва тасҳеҳ чоп шудааст, девони аз ҳама комили Волаи Исфаҳонӣ ба ҳисоб меравад. Волаи Исфаҳонӣ инчунин муаллифи "Тазкираи Волаи Исфаҳонӣ" мебошад, ки дар он оид ба 97 шоир маълумот додааст. Ҳунари дигари Волаи Исфаҳонӣ хушнависӣ, буд агарчи баъзе аз муосирон шеърашро сутудаанд, вале бисёриҳо бар он ақида будаанд, ки дар шеъру шоирӣ мавқеи миёна дошт. Волаи Исфаҳонӣ як нусхаи "Маснавии маънавӣ"-и Ҷалолуддини Румӣ ва як нусха аз "Куллиёт"-и Саъдии Шерозиро ба хатти зебои настаълиқ китобат намудааст. Осораш дар китобхонаҳо, бахусус дар китобхонаи Маҷлиси Шӯрои исломӣ (Эрон) мавҷуд аст. Ин абёт аз ӯст: Омад ба сарам ёру ҳанӯзам зи таҳайюр Чашмам ба раҳи қосиду гӯшам ба паём аст. Ба даврат чарх мастонро намеозорад, ай соқӣ, Магар аз гардиш афтод осмон аз гардиши ҷомат? Манам он дарахти бебар, ки шикаст бору баргам, Ба умеди соя ҳар кас, ки нишаст дар паноҳам. Ба ҷои ваъдаи як бӯса сад ҷон додаму шодам, Намедонам, гарам як бӯса медодӣ, чӣ мекардам. Осор Эзоҳ Адабиёт.
Volvo

— ширкати шведии истеҳсоли худравҳо, боркаш, автобусҳо, муҳаррикҳо ва таҷҳизоти гуногун. Дар шаҳри Гӯтебург (Шветсия) қарор дорад. Таърих "Волво" солҳои қаблӣ автомобилҳои сабукрав низ истеҳсол мекард, вале соли 1999 бахши мошинҳои сабукрави худро бо номи " " ба ширкати " фурӯхт (ҳоло он дар ихтиёри ширкати " аст). "Волво"-ро соли 1915 Ассар Габриэлссон ва Густаф Ларссон ҳамчун ширкати фаръии истеҳсоли подшипникҳои таъсис додаанд. 14 апрели 1927 худрави аввалин – 4, ки дорои 28 қувваи асп буда, бо суръати 90 кмс ҳаракат мекард, истеҳсол карда шуд. Соли 1935 "Волво" истиқлоли комил ба даст оварда, соли 1956 содироти автомобилҳои аввалинро ба ИМА ба роҳ монд (соли 1957 ба ИМА 5000 автомобил фурӯхт). Солҳои 70 садаи ширкати "Волво" соле 205 ҳазор автомобил истеҳсол мекард. Соли 1960 истеҳсоли худрави тамғаи Р1800 – мошини варзишии дуҷоя роҳандозӣ шуд. Соли 1966 истеҳсоли –144 оғоз ёфт. Истеҳсолот Ҳоло ширкати "Волво" автомобилҳои тамғаи " ", ", " ", " ва " "-ро истеҳсол мекунад. "Волво" ба 9 ширкати истеҳсолӣ ва 11 бахши тиҷоратӣ тақсим мешавад. Ширкатҳои истеҳсолии "Волво": " " (истеҳсоли автомобилҳои боркаш); " (истеҳсоли автомобилҳои баркаши тамғаи "); (истеҳсоли автомобилҳои боркаш, автобусҳо, шассии автобусҳо ва муҳаррикҳои тамғаи "); " " (коркад ва истеҳсоли автобусҳо ва муҳаррикҳои тамғаи "); " " (коркард, истеҳсол ва хадамоти техникаи бинокории тамғаи ", таҷҳизоти бинокорӣ); " " (коркард ва истеҳсоли муҳаррику дастгоҳҳои нерубахш барои киштиҳо); " " (коркард ва истеҳсоли ҷузъҳои муҳаррикҳо барои тайёраҳо ва ракетаҳои кайҳонӣ); " " (хадамоти молиявӣ). Солҳои 2000 автомобилҳои ширкати "Волво" ба бозорҳои Тоҷикистон низ роҳ ёфтанд.
Волго-Каспийский (ноҳияи Камизяк)

Волго-Каспийский — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Камизяк, ки дар вилояти Астрахан қарор дорад, дохил мешавад.
Волга-Днепр

Волга-Днепр (-) — як ширкати ҳавопаймоӣ бо Коди ИАТА аст ки дар 1990 таъсис ёфта ва дар 1991 фаъолияти худро оғоз кардааст. Қутби Волга-Днепр дар ҷойгир аст Ин ширкати ҳавопаймоӣ дар Ижевск, Удмуртия, Русия ҷойгир аст.
Волгино (ноҳияи Бабушкин, Вологда)

Волгино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бабушкин, ки дар вилояти Вологда қарор дорад, дохил мешавад.
Волгасиха (ноҳияи Иванов, Иванов)

Волгасиха — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Иванов, ки дар вилояти Иванов қарор дорад, дохил мешавад.
Волгореченск

Волгореченск — шаҳрест дар вилояти Кострома дар Русия аст. ҳолиаш 18164 нафар аст.
Михаэл Волгемут

Михаэл Волгемут — мусаввири олмонӣ, ҳаккок, кандакори рӯйи чӯб, сарвари корхонае, ки дар охири садаи дар Нюрнберг кор мекард. Ҳамчун устоди А. Дюрер маъруф аст. Зиндагинома Нахуст дар назди падараш Валентин Волгемут, баъд дар назди Х. Плайденвирф таълим гирифтааст. Меҳробҳо, нигораҳо, ангора барои равзанаҳои шишаӣ, ороиши китобҳо бо усули ксилографӣ ва ғ. аз тавлидоти умдаи корхонаи Михаэл Волгемут буд. Маъруфтарин осор Маъруфтарин осоре, ки ба Михаэл Волгемут мутааллиқ медонанд: ретабли (тоқи паси меҳроби) асосии калисои Яъқуби Муқаддас дар Штраубинг, меҳроби Мариенкирх дар Свикау, ретабли калисо дар Фейхтванген. Михаэл Волгемут-ро муаллифи чандин портрет низ мешуморанд ("Портрети Х. Тухера", 1481; "Портрети марди ҷавон", 1486; "Портрети Х. Перкмайстер", 1496). Дар асарҳои Михаэл Волгемут афзалияти тасвир бар тобиш ё обуранги он, ки яке аз вижагиҳои хосси мактаби нюрнбергиҳо будааст, ба назар менамояд. Михаэл Волгемут дар рушди ксилография саҳми босазое гузошт; ӯ яке аз нахустин шахсоне буд, ки аҳаммияти ҳамкории мусаввир ва ҳаккокро дарк кард. Беҳтарин намунаи кори ӯ дар ин замина китоби рангаи "Таърихчаи Нюрнберг" бо ҳамкории хоҳарзодааш Михаэл Волгемут Плайденвирф мебошад.
Волгодонской (ноҳияи Калачев, Волгоград)

Волгодонской — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Калачев, ки дар вилояти Волгоград қарор дорад, дохил мешавад.
Волжанин (ноҳияи Приволжск, Иванов)

Волжанин — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Приволжск, ки дар вилояти Иванов қарор дорад, дохил мешавад.
Волеҳи Исфаҳонӣ

Волеҳи Исфаҳонӣ, Мирзо Муҳаммадюсуфи Исфаҳонӣ — таърихнигор, адиб ва шоир и форс-тоҷик. Зиндагинома Волеҳи Исфаҳонӣ дар ҷавонӣ баъди фарогирии илмҳои замон ба корҳои девонӣ ҷалб гардид. Баъди чанде бо пуштибонии бародараш Ваҳиди Қазвинӣ (вазир ва муаллифи "Аббоснома") ба хидмати девони олӣ ворид шуда, дар сафарҳои шоҳ, аз ҷумла ҳангоми лашкаркашии шоҳ Аббос ба Қандаҳор (соли 1648) ширкат дошт. Дар замони шоҳ Аббоси Волеҳи Исфаҳонӣ сарвари вазорати тӯпхона таъйин шуда (соли 1656), то замони ҳукмронии шоҳ Сулаймон ин мансабро бар уҳда дошт. Волеҳи Исфаҳонӣ нахустин маъмурияти низомияшро дар сарҳадди Хуросон бар зидди Субҳонқулихони Аштархонӣ анҷом дод. Аз ҷумлаи осори таърихии Волеҳи Исфаҳонӣ "Хулди барин" мебошад, ки дар заминаи таърихи умумӣ таълиф ёфтааст. "Хулди барин" воқеаҳои таърихиро аз замони офариниши Одам то аҳди шоҳ Сулаймони Сафавӣ дар бар мегирад. Волеҳи Исфаҳонӣ рисолаи кӯтоҳе дар шарҳи хонадонаш дорад, ки гӯё бахши "Хулди барин" аст. Волеҳи Исфаҳонӣ дар назму наср маҳорат дошта, бо тахаллуси "Волеҳ" шеър мегуфт. Ашъоре аз вай дар тазкираҳо омадааст: Чӣ кӯтоҳ аст шабҳои висоли гулрухон, ё Раб, Худо аз умри мо бар умри ин шабҳо бияфзояд. Панҷ писари Волеҳи Исфаҳонӣ амалдорони девонӣ ва хушнависони давраи сафавӣ буданд.
Волжск

Волжск — шаҳрест дар Мари Ел дар Русия аст. ҳолиаш 58967 нафар аст.
Волжанка (ноҳияи Среднеахтубинск, Волгоград)

Волжанка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Среднеахтубинск, ки дар вилояти Волгоград қарор дорад, дохил мешавад.
Волжанка (ноҳияи Иванов, Иванов)

Волжанка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Иванов, ки дар вилояти Иванов қарор дорад, дохил мешавад.
Волжино (ноҳияи Почеп)

Волжино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Почеп, ки дар вилояти Брянск қарор дорад, дохил мешавад.
Волжская (ноҳияи Кинешем, Иванов)

Волжская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кинешем, ки дар вилояти Иванов қарор дорад, дохил мешавад.
Волжское (ноҳияи Нариманов)

Волжское — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Нариманов, ки дар вилояти Астрахан қарор дорад, дохил мешавад.
Волидайни таъмидӣ

Волидайни таъмидӣ — дар бисёре аз мазоҳиби масеҳӣ, ба шахсе гуфта мешавад, ки нозири ғусли таъмиди навзод аст ва ба он шаҳодат медиҳад, агарчи мумкин аст ин истилоҳ дар мазмуни қонунӣ низ мавриди истифода қарор гирад. Аз ҳар ду манзари мазҳабӣ ва маданӣ, волиди таъмидӣ тамоюл дорад, ки интихоби мунҳасир ба фард тавассути волидайн бошад, то ба тарбияту рушди шахсияти кӯдак таваҷҷуҳ нишон диҳад ва муроқибат аз кӯдакро дар сурате, ки иттифоқе барои волидайн рух диҳад, бар уҳда бигирад. Волиди таъмидии мард падархонда, волиди таъмидии зан модархонда ва кӯдак фарзандхонда номида мешавад.
Волжский (ноҳияи Енотаевск)

Волжский — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Енотаевск, ки дар вилояти Астрахан қарор дорад, дохил мешавад.
Волживка (ноҳияи Приморск)

Волживка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Приморск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Волина Маргарита

Волина Маргарита – ҳунарпешаи Театри давлатии драмаи русии ба номи Владимир Маяковский, Ҳунарпешаи хизматнишондодаи ҶШС Тоҷикистон. Нигаред.